Yuliandri

Prof. Dr. Yuliandri, S.H., M.H. () adolah urang akademisi jo pakar hukum Indonesia dari Universitas Andalas, Padang, Sumatra Barat. Baliau manjabaik sabagai Rektor Universitas Andalas periode 2019–2023.

Karier 
Yuliandri ditatokan sabagai guru gadang bidang ilmu perundang-undangan pado Juli 2009. Baliau marupokan guru gadang ka duo di Indonesia satalah Prof. Maria Farida di bidang tu. Salain manjadi guru gadang, Yuliandri jugo manjabaik sabagai Dekan Fakultas Hukum Universitas Andalas (Unand) untuak pariode 2010–2014.

Yuliandri ditunjuak manjadi wakil ketua marangkok anggota Panitia Seleksi (Pansel) Pamiliahan Calon Anggota Komisi Yudisial (KY) pariode 2015-2020 oleh Presiden Jokowi malalui Keputusan Presiden (Kepres) Nomor 6 Taun 2015 pado 23 Februari 2015. Sabalunnyo, pado Januari 2015, basamo I Dewa Gede Palguna, Yuliandri luluih dalam seleksi sabagai calon Hakim Konstitusi, tatapi Presiden Jokowi malah mamiliah I Dewa Gede Palguna manjadi hakim konstitusi manggantian Hamdan Zoelva.

Pado 26 Juni 2019, Yuliandri akhia nyo tapiliah manjadi Rektor Universitas Andalas pariode 2019-2023 dalam Rapek Senat Tatutuik oleh Senat Unand basamo Menteri nan tajadi di Convention Hall Universitas Andalas. Baliau dilantik samo Menteri Pendidikan jo Kedayaan Nadiem Makarim manjadi rektor manggantian Tafdil Husni pado 25 November 2019.

Pendidikan 

Yuliandri pernah basakolah di SD Negeri Sungaitarab (1974), SMP Negeri Sungaitarab (1977), jo SMA Negeri Batusangkar, Tanah Datar (1981). Baliau maraiah gala Sarjana Hukum (SH) dari Fakultas Hukum Universitas Andalas (1986). Baliau pernah mangikuti Pendidikan Suscados Kewiraan, Lemhannas Angkatan XXVIII (1988/1989). Baliau maraiah gala Magister Hukum (MH) dari Universitas Padjadjaran (1993). Sudah tu, baliau jugo maikuti Pendidikan Legal Drafting dari Economic Law Institutional & Professional Strengthening Project (ELIPS) nan didukuang oleh USAID, Jakarta (2004). baliau maraih gala Doktor Hukum Perundang-undangan dari Universitas Airlangga, Surabaya (2007)

Referensi 

Dosen Indonesia
Dosen Universitas Andalas
Profesor Indonesia
Alumni Universitas Andalas
Alumni Universitas Padjadjaran
Alumni Universitas Airlangga
Rektor Universitas Andalas
Tokoh Minangkabau
Cerdik Pandai Minangkabau
Tokoh Sumatra Barat
Tokoh dari Tanah Datar

Tanggal kelahiran 18 Juli
Kelahiran 1962